CELEX: 32019D1752
Language: lv
Date: 2019-02-25 00:00:00
Title: Komisijas Īstenošanas lēmums (ES) 2019/1752 (2019. gada 25. februāris), ar ko izveido anketas, kā arī nosaka formātu un iesniegšanas biežumu ziņojumiem, kuri dalībvalstīm jāsagatavo saskaņā ar Eiropas Parlamenta un Padomes Regulu (ES) 2017/852 (izziņots ar dokumenta numuru C(2019) 1423) (Dokuments attiecas uz EEZ)

23.10.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 269/5
               
            
         KOMISIJAS ĪSTENOŠANAS LĒMUMS (ES) 2019/1752
         (2019. gada 25. februāris),
         ar ko izveido anketas, kā arī nosaka formātu un iesniegšanas biežumu ziņojumiem, kuri dalībvalstīm jāsagatavo saskaņā ar Eiropas Parlamenta un Padomes Regulu (ES) 2017/852
         
            (izziņots ar dokumenta numuru C(2019) 1423)
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2017. gada 17. maija Regulu (ES) 2017/852 par dzīvsudrabu un ar ko atceļ Regulu (EK) Nr. 1102/2008 (1), un jo īpaši tās 18. panta 2. punkta otro daļu,
         tā kā:
         
                     (1)
                  
                  
                     Regulas (ES) 2017/852 18. panta 1. punktā ir noteikts, ka līdz 2020. gada 1. janvārim un pienācīgos intervālos pēc tam dalībvalstis iesniedz Komisijai un dara internetā publiski pieejamu ziņojumu, kurā iekļauj informāciju par minētās regulas īstenošanu, kā arī noteiktu cita veida informāciju, kas norādīta minētajā punktā.
                  
               
                     (2)
                  
                  
                     Anketas, kas dalībvalstīm jāizmanto ziņošanai saskaņā ar Regulas (ES) 2017/852 18. panta 1. punktu, būtu jāizstrādā tā, lai palīdzētu Komisijai atbilstīgi 19. panta 2. punktam sniegt ziņojumu Eiropas Parlamentam un Padomei par minētās regulas īstenošanu un pārskatīšanu. Tām būtu arī jāļauj Savienībai pildīt savu ziņošanas pienākumu atbilstīgi 2013. gada 10. oktobrī Kumamoto, Japānā, pieņemtās Minamatas konvencijas par dzīvsudrabu (“konvencija”) 21. pantam.
                  
               
                     (3)
                  
                  
                     Lai gan, ievērojot Regulas (ES) 2017/852 18. panta 2. punkta otro daļu, minētajā regulā prasītās ziņošanas anketas nedrīkst pārklāties ar konvencijas pušu ziņošanas pienākumiem, kas noteikti konvencijas pušu konferences pirmajā sanāksmē pieņemtajā Lēmumā MC–1/8 (2), ir lietderīgi, ka tajās ietver konkrētas Lēmumā MC–1/8 norādītās ziņošanas pozīcijas, lai precizētu vajadzīgo informāciju un tādējādi ļautu efektīvi novērtēt Regulas (ES) 2017/852 īstenošanu.
                  
               
                     (4)
                  
                  
                     Ņemot vērā dzīvsudraba nepareizas apsaimniekošanas augsto potenciālo ietekmi uz vidi un sabiedrības veselību, informācija par dzīvsudraba un tādu dzīvsudraba maisījumu importu, kuros dzīvsudraba koncentrācija ir vismaz 95 masas procenti, būtu jāsniedz ik gadu. Tomēr, lai atvieglotu administratīvo slogu, no pienākuma sniegt šādu informāciju būtu jāatbrīvo, ja dalībvalsts iesniedz Komisijai tās veidlapas vai veidlapu kopiju, kas izmantotas, lai atbilstīgi Regulas (ES) 2017/852 4. panta 1. punkta otrajai daļai sniegtu vai liegtu rakstisku piekrišanu importam.
                  
               
                     (5)
                  
                  
                     Ja paziņojamā informācija ir saistīta ar subjektiem, kuriem ir ģeogrāfiskās atrašanās vieta, piemēram, rūpnieciskām iekārtām un objektiem, informācija būtu jāsniedz saskaņā ar Eiropas Parlamenta un Padomes Direktīvu 2007/2/EK (3).
                  
               
                     (6)
                  
                  
                     Anketās būtu jāiekļauj Regulas (ES) 2017/852 galvenie noteikumi, arī par to ražošanas procesu pakāpenisku izbeigšanu, kas saistīti ar dzīvsudraba vai dzīvsudraba savienojumu izmantošanu, nerūpnieciskām un mazapjoma zelta ieguves un apstrādes darbībām un zobārstniecības amalgamu, kā arī būtu jāpieprasa informācija par ievērojamām grūtībām citu minētās regulas noteikumu īstenošanā. Turklāt tajās būtu jāprasa sniegt informāciju par galvenajiem darbības rādītājiem, t. sk. datus par dzīvsudraba tirdzniecību un par glabātajiem vai apglabātajiem dzīvsudraba daudzumiem.
                  
               
                     (7)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Regulas (ES) 2017/852 22. panta 1. punktu,
                  
               IR PIEŅĒMUSI ŠO LĒMUMU.
         
            1. pants
            
               1.   Lai saskaņā ar Regulas (ES) 2017/852 18. panta 1. punktu sniegtu Komisijai ziņojumu par minētās regulas 4. panta īstenošanu, dalībvalstis izmanto šā lēmuma I pielikumā izklāstīto anketu.
            
            
               2.   Lēmuma I pielikuma 1.1. punktā minēto informāciju Komisijai dara pieejamu līdz katra (N) gada 31. janvārim, un tā attiecas uz N-1. pārskata gadu.
               Lēmuma I pielikuma 1.2. punktā minēto informāciju Komisijai dara pieejamu līdz katra (N) gada 30. septembrim, un tā attiecas uz N-1. pārskata gadu.
            
            
               3.   Lēmuma I pielikuma 1.1. punktā minētā informācija nav vajadzīga, ja dalībvalsts iesniedz Komisijai tās veidlapas vai veidlapu kopiju, kas izmantotas, lai sniegtu vai liegtu rakstisku piekrišanu importam saskaņā ar Regulas (ES) 2017/852 4.panta 1. punkta otro daļu N-1. pārskata gada laikā. Dalībvalstis šādas kopijas par N-1. pārskata gadu dara pieejamas vēlākais līdz katra (N) gada 31. janvārim, vai arī dalībvalstis var izvēlēties darīt tās pieejamas jebkurā N-1. gada pārskata perioda laikā.
            
         
         
            2. pants
            
               1.   Lai sniegtu Regulas (ES) 2017/852 18. panta 1. punktā prasīto ziņojumu, izņemot ziņojumu par minētās regulas 4. panta īstenošanu, dalībvalstis izmanto šā lēmuma II pielikumā izklāstīto anketu.
            
            
               2.   Lēmuma II pielikumā izklāstīto informāciju Komisijai dara pieejamu saskaņā ar šādu grafiku:
               
                           a)
                        
                        
                           pirmo ziņojumu par 2017. un 2018. pārskata gadu dara pieejamu vēlākais līdz 2020. gada 1. janvārim;
                        
                     
                           b)
                        
                        
                           otro ziņojumu par 2019.–2020. gada pārskata periodu dara pieejamu vēlākais līdz 2021. gada 30. septembrim;
                        
                     
                           c)
                        
                        
                           trešo ziņojumu par 2021.–2022. gada pārskata periodu dara pieejamu vēlākais līdz 2023. gada 30. septembrim;
                        
                     
                           d)
                        
                        
                           ceturto ziņojumu par 2023.–2024. gada pārskata periodu dara pieejamu vēlākais līdz 2025. gada 30. septembrim;
                        
                     
                           e)
                        
                        
                           piekto ziņojumu par 2025.–2028. gada pārskata periodu dara pieejamu vēlākais līdz 2029. gada 30. septembrim.
                        
                     
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 25. februārī
            
               
                  Komisijas vārdā –
               
               
                  Komisijas loceklis
               
               Karmenu VELLA
            
         
         
            (1)  OV L 137, 24.5.2017., 1. lpp.
         
         
            (2)  Lēmums MC–1/8 Timing and format of reporting by the parties, Minamatas konvencijas par dzīvsudrabu pušu konferences ziņojums par pirmās sanāksmes darbu (http://www.mercuryconvention.org).
         
            (3)  Eiropas Parlamenta un Padomes 2007. gada 14. marta Direktīva 2007/2/EK, ar ko izveido Telpiskās informācijas infrastruktūru Eiropas Kopienā (INSPIRE) (OV L 108, 25.4.2007., 1. lpp.).
      
      
         
            I PIELIKUMS
            
               Anketa
            
            
               Informācija par importa ierobežojumiem, kas dalībvalstīm jādara pieejama Komisijai, lai ziņotu par Regulas (ES) 2017/852 īstenošanu
            
            
               4. pants:
               importa ierobežojumi
               
                  1.   ai dalībvalsts ir sniegusi rakstisku piekrišanu dzīvsudraba vai dzīvsudraba maisījumu importam izmantošanas nolūkā, kas atļauts saskaņā ar Regulas (ES) 2017/852 4. panta 1. punkta otro daļu?
                  Ja atbilde ir “jā”, sniedziet tālāk prasīto informāciju.
                  
                              1.1.
                           
                           
                              Dzīvsudrabs un dzīvsudraba maisījumi, kas nav atkritumi  (1)
                                 :
                              
                                          i)
                                       
                                       
                                          importētā dzīvsudraba vai dzīvsudraba maisījumu daudzums;
                                       
                                    
                                          ii)
                                       
                                       
                                          importētā dzīvsudraba vai dzīvsudraba maisījumu paredzētie lietojumi (tonnas gadā katram paredzētajam lietojumam).
                                       
                                    
                        
                              1.2.
                           
                           
                              Dzīvsudraba atkritumi:
                              
                                          i)
                                       
                                       
                                          importēto dzīvsudraba atkritumu daudzums;
                                       
                                    
                                          ii)
                                       
                                       
                                          paredzētās apglabāšanas vai atgūšanas darbības (tonnas gadā katrai paredzētajai darbībai)  (2)
                                             .
                                          
                                                      —
                                                   
                                                   
                                                      Ja imports paredzēts pagaidu apglabāšanas vai atgūšanas darbībai, sniedz informāciju par paredzētajām secīgajām apglabāšanas vai atgūšanas darbībām, kas nav pagaidu apglabāšana vai atgūšana  (3)
                                                         
                                                      
                                                   
                                                
                                                      —
                                                   
                                                   
                                                      Ja imports paredzēts atgūšanas darbībām, kas nav pagaidu atgūšanas darbības, sniedz informāciju par tā materiāla paredzēto lietojumu, kurš iegūts atgūšanas darbībās, kas nav pagaidu atgūšanas darbības.
                                                   
                                                
                                    
                        
            
            
               (1)  Informācija par 1.1. jautājumu netiek prasīta, ja dalībvalsts iesniedz Komisijai tās veidlapas vai veidlapu kopiju, kas izmantotas, lai N-1. pārskata gadā sniegtu vai liegtu rakstisku piekrišanu importam atbilstīgi Regulas (ES) 2017/852 4. panta 1. punkta otrajai daļai.
            
               (2)  Informācija par apglabāšanas vai atgūšanas darbību veidu jāsniedz, izmantojot kodus, kas noteikti attiecīgi A vai B iedaļā IV pielikumā Bāzeles 1989. gada 22. marta Konvencijai par kontroli pār kaitīgo atkritumu robežšķērsojošo transportēšanu un to aizvākšanu (OV L 39, 16.2.1993., 3. lpp.).
            
               (3)  “Pagaidu apglabāšanas” un “pagaidu reģenerācijas [atgūšanas]” darbības ir definētas attiecīgi 2. panta 5. un 7. punktā Eiropas Parlamenta un Padomes 2006. gada 14. jūnija Regulai (EK) Nr. 1013/2006 par atkritumu sūtījumiem (OV L 190, 12.7.2006., 1. lpp.).
         
      
      
         
            II PIELIKUMS
            
               Anketa
            
            
               Cita informācija, kas nav informācija par importa ierobežojumiem un kas dalībvalstīm jādara pieejama Komisijai, lai ziņotu par Regulas (ES) 2017/852 īstenošanu
            
            
               1. piezīme. Ja atbilde uz 1.2. un/vai 2.1. jautājumu ir “jā”, informācija par 1.2.i)–1.2.v) un/vai 2.1.i) apakšjautājumu netiek prasīta, ja visa informācija ir iekļauta ziņojumā, ko dalībvalsts sniedz saskaņā ar ziņošanas pienākumu, kurš noteikts ar Minamatas konvencijas 21. pantu, un ja attiecīgais ziņojums ir darīts pieejams Komisijai saskaņā ar Regulas (ES) 2017/852 18. panta 3. punktu.
            
               2. piezīme. Atbildes uz jautājumiem, kas apzīmēti ar zvaigznīti (*), nav obligātas.
            1.   Regulas (ES) 2017/852 7. panta 1. un 2. punkts: rūpnieciskās darbības
            
            
                     
                        1.1.
                     
                     
                        Vai turpmāk minētie ražošanas procesi, kuros izmanto dzīvsudrabu un dzīvsudraba savienojumus, ir pakāpeniski izbeigti līdz Regulas (ES) 2017/852 (1) III pielikuma I daļā norādītajiem termiņiem?
                     
                  
                     
                        1.1.1.
                     
                     
                        Vinilhlorīda monomēra ražošana (pakāpeniski jāizbeidz vēlākais līdz 2022. gada 1. janvārim)
                        Ja atbilde ir “nē”, sniedziet šādu informāciju:
                        
                                    i)
                                 
                                 
                                    iemesli, kādēļ šis ražošanas process turpinās pēc pakāpeniskas izbeigšanas termiņa;
                                 
                              
                                    ii)
                                 
                                 
                                    pasākumi, kas veikti vai plānoti, lai pakāpeniski izbeigtu šo ražošanas procesu, un saistītais grafiks.
                                 
                              
                  
                     
                        1.1.2.
                     
                     
                        Hlora-sārmu ražošana (pakāpeniski jāizbeidz vēlākais līdz 2017. gada 11. decembrim)
                        Ja atbilde ir “nē”, sniedziet šādu informāciju:
                        
                                    i)
                                 
                                 
                                    iemesli, kādēļ šis ražošanas process turpinās pēc pakāpeniskas izbeigšanas termiņa;
                                 
                              
                                    ii)
                                 
                                 
                                    pasākumi, kas veikti vai plānoti, lai pakāpeniski izbeigtu šo ražošanas procesu, un saistītais grafiks.
                                 
                              
                  
                     
                        1.1.3.
                     
                     
                        Nātrija vai kālija metilāta vai etilāta ražošana (pakāpeniski jāizbeidz vēlākais līdz 2028. gada 1. janvārim)
                        Ja atbilde ir “nē”, sniedziet šādu informāciju:
                        
                                    i)
                                 
                                 
                                    iemesli, kādēļ šis ražošanas process turpinās pēc pakāpeniskas izbeigšanas termiņa;
                                 
                              
                                    ii)
                                 
                                 
                                    pasākumi, kas veikti vai plānoti, lai pakāpeniski izbeigtu šo ražošanas procesu, un saistītais grafiks.
                                 
                              
                  
                     
                        1.1.4.
                     
                     
                        Poliuretāna ražošana (pakāpeniski jāizbeidz vēlākais līdz 2018. gada 1. janvārim)
                        Ja atbilde ir “nē”, sniedziet šādu informāciju:
                        
                                    i)
                                 
                                 
                                    iemesli, kādēļ šis ražošanas process turpinās pēc pakāpeniskas izbeigšanas termiņa;
                                 
                              
                                    ii)
                                 
                                 
                                    pasākumi, kas veikti vai plānoti, lai pakāpeniski izbeigtu šo ražošanas procesu, un saistītais grafiks.
                                 
                              
                  
                     
                        1.2.
                     
                     
                        Vai dalībvalsts teritorijā ir nātrija vai kālija metilāta vai etilāta ražošanas iekārtas, kurās notiekošajā ražošanas procesā izmanto dzīvsudrabu un dzīvsudraba savienojumus, kā minēts Regulas (ES) 2017/852 III pielikuma II daļā?
                        Ja atbilde ir “jā”, par katru attiecīgo iekārtu sniedz šādu informāciju:
                        
                                    i)
                                 
                                 
                                    unikālais identifikators, kas atbilst Direktīvas 2007/2/EK prasībām;
                                 
                              
                                    ii)
                                 
                                 
                                    katras iekārtas gada darbības jauda (tonnas gadā) 2017. gadā un turpmākajos gados;
                                 
                              
                                    iii)
                                 
                                 
                                    par katru iekārtu – vai tajā ir ticis vai joprojām tiek izmantots dzīvsudraba primārās ieguves dzīvsudrabs;
                                 
                              
                                    iv)
                                 
                                 
                                    attiecībā uz 2010. gadu – no katras iekārtas notikušās dzīvsudraba un dzīvsudraba savienojumu tiešās un netiešās noplūdes gaisā, ūdenī un zemē, izteiktas uz produkcijas vienību (jāizsaka dzīvsudraba un dzīvsudraba savienojumu kilogramos uz saražotā nātrija vai kālija metilāta vai etilāta kilotonnu);
                                 
                              
                                    v)
                                 
                                 
                                    attiecībā uz 2020. gadu un turpmākajiem gadiem – no katras iekārtas notikušās dzīvsudraba un dzīvsudraba savienojumu tiešās un netiešās noplūdes gaisā, ūdenī un zemē, izteiktas uz produkcijas vienību (jāizsaka dzīvsudraba un dzīvsudraba savienojumu kilogramos uz saražotā nātrija vai kālija metilāta vai etilāta kilotonnu).
                                 
                              
                  2.   Regulas (ES) 2017/852 9. pants: nerūpnieciska un mazapjoma zelta ieguve un apstrāde
            
            
                     
                        2.1.
                     
                     
                        Vai dalībvalsts ir ieguvusi pierādījumus par vairāk nekā dažiem atsevišķiem gadījumiem, kuros izmantota amalgamēšana ar dzīvsudrabu, lai iegūtu zeltu tās teritorijā?
                        Ja atbilde ir “jā”, sniedziet šādu informāciju.
                        
                                    i)
                                 
                                 
                                    Vai dalībvalsts kompetentā iestāde saskaņā ar Regulas (ES) 2017/852 9. panta 2. punktu un IV pielikumu ir izstrādājusi un īstenojusi valsts plānu par nerūpniecisku un mazapjoma zelta ieguvi un apstrādi?
                                    
                                                —
                                             
                                             
                                                Ja atbilde ir “jā”, norādiet interneta saiti uz valsts plānu par nerūpniecisku un mazapjoma zelta ieguvi un apstrādi.
                                             
                                          
                                                —
                                             
                                             
                                                Ja atbilde ir “nē”, sniedziet informāciju par iemesliem, kādēļ valsts plāns par nerūpniecisku un mazapjoma zelta ieguvi un apstrādi nav izstrādāts un īstenots un par pasākumiem, kas veikti un/vai plānoti, lai izstrādātu šādu plānu, un saistīto grafiku.
                                             
                                          
                              
                  3.   Regulas (ES) 2017/852 10. pants: zobārstniecības amalgama
            
            
                     
                        3.1.
                     
                     
                        Vai dalībvalsts, īstenodama Regulas (ES) 2017/852 10. pantu par zobārstniecības amalgamu, ir saskārusies ar nozīmīgām problēmām?
                        Ja atbilde ir “jā”, sniedziet šādu informāciju:
                        
                                    i)
                                 
                                 
                                    problēmu raksturs un tvērums;
                                 
                              
                                    ii)
                                 
                                 
                                    pasākumi, kas veikti un/vai plānoti, lai risinātu šīs problēmas, un saistītais grafiks.
                                 
                              
                  4.   Regulas (ES) 2017/852 12. pants: ziņošana par lieliem avotiem
            
            
                     
                        4.1.
                     
                     
                        Saskaņā ar Regulas (ES) 2017/852 18. panta 1. punkta c) apakšpunktu sniedz informācijas kopsavilkumu, ko ekonomikas dalībnieki nosūtījuši dalībvalsts kompetentajām iestādēm saskaņā ar minētās regulas 12. panta 1. un 2. punktu.
                     
                  
                     
                        4.1.1.
                     
                     
                        Attiecīgo iekārtu saraksts sadalījumā pa lielu avotu veidiem, kas minēti Regulas (ES) 2017/852 11. panta a), b) un c) punktā, un saistītais identifikators:
                        
                                    i)
                                 
                                 
                                    hlora un sārmu ražošana:
                                    
                                                —
                                             
                                             
                                                iekārtu saraksts,
                                             
                                          
                                                —
                                             
                                             
                                                unikālie identifikatori, kas atbilst Direktīvas 2007/2/EK prasībām;
                                             
                                          
                              
                                    ii)
                                 
                                 
                                    dabasgāzes attīrīšana:
                                    
                                                —
                                             
                                             
                                                iekārtu saraksts,
                                             
                                          
                                                —
                                             
                                             
                                                unikālie identifikatori, kas atbilst Direktīvas 2007/2/EK prasībām;
                                             
                                          
                              
                                    iii)
                                 
                                 
                                    krāsaino metālu ieguve un kausēšana:
                                    
                                                —
                                             
                                             
                                                iekārtu saraksts,
                                             
                                          
                                                —
                                             
                                             
                                                unikālie identifikatori, kas atbilst Direktīvas 2007/2/EK prasībām.
                                             
                                          
                              
                  
                     
                        4.1.2.
                     
                     
                        Tonnās izteikts dzīvsudraba atkritumu kopējais daudzums katrā iekārtā, kas minēta 4.1.1. jautājuma i), ii) un iii) punktā, katra pārskata gada 31. decembrī katrā pārskata periodā.
                     
                  
                     
                        4.1.3.
                     
                     
                        Par katru pārskata periodā ietilpstošo gadu – tonnās izteikts kopējais dzīvsudraba atkritumu daudzums, ko katra 4.1.1. jautājumā minētā iekārta ik gadu nosūtījusi uz šādām atkritumu apsaimniekošanas iekārtām:
                        
                                    i)
                                 
                                 
                                    kopējais dzīvsudraba atkritumu daudzums, kas nosūtīts uz iekārtām, kuras veic dzīvsudraba atkritumu pagaidu glabāšanu;
                                 
                              
                                    ii)
                                 
                                 
                                    kopējais dzīvsudraba atkritumu daudzums, kas nosūtīts uz iekārtām, kuras veic dzīvsudraba atkritumu pārveidi un attiecīgā gadījumā sacietināšanu;
                                 
                              
                                    iii)
                                 
                                 
                                    kopējais dzīvsudraba atkritumu daudzums, kas nosūtīts uz iekārtām, kuras veic dzīvsudraba atkritumu pastāvīgu glabāšanu.
                                 
                              
                  
                     
                        4.2.
                     
                     
                        * Jebkura cita relevanta informācija, ko dalībvalsts vēlas darīt pieejamu.
                     
                  5.   Regulas (ES) 2017/852 18. panta 1. punkta d) un e) apakšpunkts: citi ziņojumi, kas prasīti saskaņā ar Regulas (ES) 2017/852 18. pantu
            
            
                     
                        5.1.
                     
                     
                        Attiecībā uz dzīvsudrabu, kas atrodas dalībvalsts teritorijā, sniedz šādu informāciju:
                        
                                    i)
                                 
                                 
                                    saraksts ar vietām, kurās katra pārskata gada 31. decembrī ir vairāk nekā 50 tonnu dzīvsudraba, kas nav dzīvsudraba atkritumi, un unikālie identifikatori, kas atbilst Direktīvas 2007/2/EK prasībām;
                                 
                              
                                    ii)
                                 
                                 
                                    tonnās izteikts kopējais daudzums dzīvsudraba, kas nav dzīvsudraba atkritumi, kurš katra pārskata gada 31. decembrī tiek glabāts katrā i) punktā minētajā vietā.
                                 
                              
                  
                     
                        5.2.
                     
                     
                        Attiecībā uz dzīvsudraba atkritumiem, kas atrodas dalībvalsts teritorijā, sniedz šādu informāciju:
                        
                                    i)
                                 
                                 
                                    saraksts ar vietām, kurās katra pārskata gada 31. decembrī ir uzkrāts vairāk nekā 50 tonnu dzīvsudraba atkritumu, un unikālie identifikatori, kas atbilst Direktīvas 2007/2/EK prasībām;
                                 
                              
                                    ii)
                                 
                                 
                                    tonnās izteikts kopējais dzīvsudraba atkritumu daudzums, kas katra pārskata gada 31. decembrī ir uzkrāts katrā i) punktā minētajā vietā.
                                 
                              
                  
                     
                        5.3.
                     
                     
                        Sniedz tālāk prasīto informāciju, ja tā darīta pieejama dalībvalstij:
                        
                                    i)
                                 
                                 
                                    saraksts ar avotiem, kas piegādā vairāk nekā 10 tonnu dzīvsudraba gadā, un unikālie identifikatori, kas atbilst Direktīvas 2007/2/EK prasībām;
                                 
                              
                                    ii)
                                 
                                 
                                    tonnās izteikts kopējais dzīvsudraba daudzums, ko katra pārskata gada 31. decembrī ir piegādājis katrs i) punktā minētais avots.
                                 
                              
                  6.   Nobeiguma jautājumi
            
            
                     
                        6.1.
                     
                     
                        * Vai dalībvalsts, īstenodama Regulu (ES) 2017/852, ir saskārusies ar citām nozīmīgām problēmām?
                        Ja atbilde ir “jā”, sniedziet šādu informāciju:
                        
                                    i)
                                 
                                 
                                    radušos problēmu skaidrojums;
                                 
                              
                                    ii)
                                 
                                 
                                    informācija par pasākumiem, kas veikti vai plānoti, lai novērstu radušās grūtības, un saistītais grafiks.
                                 
                              
                  
                     
                        6.2.
                     
                     
                        * Dalībvalsts var koplietot informāciju par citām īstenotajām vai plānotajām īstenošanas veicināšanas iniciatīvām.
                     
                  
               (1)  Atbildes uz 1.1.1., 1.1.2., 1.1.3. un 1.1.4. jautājumu un attiecīgā informācija ir jāsniedz tikai pirmajā ziņojumā, kas jāiesniedz pēc attiecīgajiem pakāpeniskas izbeigšanas termiņiem.